CryptoWorks je druh kódovacieho systému, pomocou ktorého sa riadi a kontroluje prístup užívateľa k spoplatnenej a autorským právom chránenej službe. Pomocou originálnych prístupových kariet v tomto kódovacom systéme je možné sledovanie platených staníc. CryptoWorks je najrozšírenejší kódovací systém v Slovenskej republike od spoločnosti Philips. V tomto kódovacom systéme sú vysielané programy paketu CS Link, Skylink a UPC Direct. Pre príjem českých alebo slovenských programov pri použití prístupových kariet Gital, Skylink alebo UPC Direct je potrebný satelitný prijímač s vstavaným dekodérom (čítačkou kariet) CryptoWorks. V súčasnosti ho napr. u Skylinku nahrádza nový systém Irdeto.